turjo4nis/wikipedia-bn-dump-20250701 huggingface dataset:
রেসলম্যানিয়া ৬

রেসলম্যানিয়া একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে। এটি যা রেসলম্যানিয়া কালানুক্রমিকের অধীনে প্রচারিত ষষ্ঠ অনুষ্ঠান ছিল। এই অনুষ্ঠানটি ১৯৯০ সালের ১লা এপ্রিল তারিখে কানাডার অন্টারিওয়ের টরন্টোর স্কাইডোমে অনুষ্ঠিত হয়েছে।

প্রাক-প্রদর্শনে একটিসহ মূল অনুষ্ঠান মিলিয়ে সর্বমোট পনেরোটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে দ্য আল্টিমেট ওয়ারিয়র ডাব্লিউডাব্লিউএফ ওয়ার্ল্ড হেভিওয়েট চ্যাম্পিয়নশিপ ও ডাব্লিউডাব্লিউএফ আন্তঃমহাদেশীয় চ্যাম্পিয়নশিপ ম্যাচে হাল্ক হোগানকে পরাজিত করেছে। অন্যান্য শীর্ষস্থানীয় ম্যাচে, টেড ডিবিয়াসি মিলিয়ন ডলার চ্যাম্পিয়নশিপের জন্য আয়োজিত একক ম্যাচে জ্যাক রবার্টসকে এবং ট্যাগ টিম ম্যাচে দি অরিয়েন্ট এক্সপ্রেস দ্য রকার্সকে কাউন্টআউটের মাধ্যমে পরাজিত করেছে।

কাহিনী
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।

পটভূমি
রেসলম্যানিয়া হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, এটি পেশাদার কুস্তি ইতিহাসের দীর্ঘতম চলমান পেশাদার কুস্তি অনুষ্ঠান, যা সাধারণত প্রতি বছরের মার্চ অথবা এপ্রিল মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রয়্যাল রাম্বল, সামারস্ল্যাম এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এটি ডাব্লিউডাব্লিউই দ্বারা আয়োজিত পাঁচটি প্রধান অনুষ্ঠানের মধ্যে বৃহত্তম অনুষ্ঠান। এই অনুষ্ঠানটি ক্রীড়া বিনোদনের সুপার বোল হিসেবে অভিহিত করা হয়। অনেকটা সুপার বোলের মতো, শহরগুলো রেসলম্যানিয়া অনুষ্ঠানটি আয়োজন করার অধিকারের জন্য প্রস্তাব প্রদান করে। ১৯৮৫ সালের ৩১শে মার্চ তারিখে প্রথমবারের মতো রেসলম্যানিয়া অনুষ্ঠিত হয়েছে।

১৯৯০ সালের এই অনুষ্ঠানটি রেসলম্যানিয়া কালানুক্রমিকের ষষ্ঠ অনুষ্ঠান ছিল, যা ১লা এপ্রিল তারিখে কানাডার অন্টারিওয়ের টরন্টোর স্কাইডোমে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি কানাডাে ধারাবাহিক সম্প্রচার পরিষেবায় সম্প্রচার করা হয়েছে।

তথ্যসূত্র

বহিঃসংযোগ
  

১৯৯০
রেসলম্যানিয়া
এপ্রিল ১৯৯০-এ কানাডায় ঘটনা
১৯৯০-এ অন্টারিও
অন্টারিওতে ঘটনা
টরন্টোতে পেশাদার কুস্তি
হিড়িম্ব

হিড়িম্ব (, ) ছিলেন হিন্দু মহাকাব্য মহাভারতে উল্লেখিত একজন শক্তিশালী দানব রাজা। তিনি ভীম কর্তৃক নিহত হন এবং এটি আদিপর্বের ৯ম উপ-পর্বে (হিড়িম্ব-বধ পর্ব) বর্ণিত হয়েছে।

মৃত্যু 
রাক্ষস হিড়িম্ব তার বোন হিড়িম্বার সাথে একটি বনে বাস করত। ভ্রমণের সময়, পাণ্ডবরা সেই বনে বিশ্রামের জন্য থামেন এবং ভীম পাহারায় দাঁড়িয়েছিলেন। হিড়িম্ব মানুষের মাংস খেয়েছিল এবং তাদেরও গ্রাস করতে আগ্রহী হয়েছিল। তিনি হিড়িম্বাকে পাঠান পাণ্ডবদের হত্যা করে তাঁর কাছে নিয়ে আসতে। হিড়িম্বা তার নির্দেশে চলে গেল, কিন্তু ভীমকে দেখে তার মন বদলে গেল। সে এক সুন্দরী নারীর রূপ ধারণ করল এবং ভীমকে তার ভাইয়ের কথা বলল। সে তাকে তার স্বামী হওয়ার প্রস্তাব দেয়।

হিড়িম্ব তার বোনের উপর ক্ষিপ্ত হয়ে তাকে হত্যা করার জন্য তার দিকে ছুটে আসে। ভীম হিড়িম্বকে বাধা দেন এবং তার পরিবর্তে তাকে লড়াই করার জন্য চ্যালেঞ্জ করেন। ঘুমন্ত পাণ্ডবরা তাদের লড়াইয়ের শব্দে জেগে ওঠে এবং হিড়িম্বকে হত্যা করতে ভীমকে সাহায্য করার প্রস্তাব দেয় কিন্তু ভীম তাদের দর্শক হিসাবে দ্বন্দ্ব দেখতে বলেন। অর্জুন ভীমকে স্মরণ করিয়ে দেন যে রাত হতে চলেছে এবং সেই সময় রাক্ষসরা শক্তিশালী হয়ে ওঠে এবং ভীমের উচিৎ যত তাড়াতাড়ি সম্ভব হিড়িম্বকে হত্যা করা। ভীম হিড়িম্বকে চিড়ে দুই টুকরো করে ফেললেন।

মন্দির 
হিমাচল প্রদেশে হিড়িম্বর বোন হিড়িম্বির উদ্দেশ্যে নিবেদিত কয়েকটি মন্দির রয়েছে।

সবচেয়ে বিখ্যাত মন্দির হল মানালির হিড়িম্বা দেবী মন্দির। এখানে স্থাপিত কিছু পবিত্র বস্তুর মধ্যে রয়েছে রথ, পায়ের ছাপ এবং একটি ছোট মূর্তি। হিড়িম্বা কুল্লু উপত্যকার অন্যতম শক্তিশালী দেবতা। দেওদার বনে অবস্থিত প্যাগোডা আকৃতির কাঠের মন্দিরে জটিল কারুকার্যে খোদাই করা কাঠের দরজা এবং কাঠের শিখরা রয়েছে, যা ৫০০ বছরেরও বেশি পুরানো বলে ধারণা করা হয়।

উৎসব 
দশেরার বার্ষিক উৎসবে অংশগ্রহণের জন্য বিশ্বাসীরা কুল্লু শহরে যেতে পারে, যেখানে হিড়িম্বার রথ রঘুনাথের প্রধান রথের সঙ্গে, কুল্লু উপত্যকা জুড়ে দেবতাদের একটি সমাবেশে নেতৃত্ব দেয়। সাত দিনের উৎসবের শেষে, “লঙ্কা দহন” দিবসে, হিড়িম্বার উদ্দেশ্যে বলি দেওয়া হয়। ঘাটোটকাচ পার্শ্ববর্তী বানজার গ্রাম এবং সিরাজ জেলারও একটি জনপ্রিয় দেবতা।

আরো দেখুন 

 হিড়িম্বা দেবীর মন্দির

তথ্যসূত্র 

মহাভারতের চরিত্র
আমির খসরুর ধাঁধা

দিল্লি সালতানাতের সাতটিরও বেশি শাসকের রাজকীয় দরবারে আমির খসরুর ধাঁধা সুপরিচিত ছিল। তৎকালীন জনপ্রিয় কবি আমির খসরু ছিলেন বহুমূখী প্রতিভার অধিকারী। শুধুমাত্র কবিতা রচনার মধ্যেই তার লেখনি সীমাবদ্ধ ছিলনা। তিনি বহুল কৌতুকপূর্ণ ধাঁধা, গান এবং কিংবদন্তিও রচনা করেছিলেন। তার এই সমস্ত লেখনি ও সাহিত্য চিরকালীন দক্ষিণ এশিয়ার জনপ্রিয় সংস্কৃতির অংশ হয়ে উঠেছে। তার রচিত অসংখ্য ধাঁধা, গান এবং কিংবদন্তি হিন্দুস্তানি ভাষার প্রাথমিক পর্যায়ের উদাহরন হিসাবে বিশেষভাবে বিবেচিত হয়। তার ধাঁধায় লক্ষ্যনীয় হল বিভিন্ন মজার মজার বিশেষ শব্দের খেলা। কবি আমির খসরুর অসংখ্য ধাঁধা বিগত সাত শতাব্দী ধরে মৌখিক ঐতিহ্যের মাধ্যমে যুগ যুগ ধরে চর্চিত হয়েছে এবং সাম্প্রতিক সময়েও এর জনপ্রিয়তা উল্লেখযোগ্যভাবে বৃদ্ধি পেয়েছে। যাইহোক, তার নামভূমিকায় যেসকল পুরাতন ধাঁধার সংকলন করা হয়েছে তিনিই তাদের প্রকৃত লেখক কিনা তা নিয়ে কিছু বিতর্ক আছে। তৎকালীন রচিত কিছু কিছু ধাঁধা যা আমির খসরু দ্বারা রচিত বলে দাবী করা হয় সেইসকল ধাঁধায় এমন কিছু কিছু বিষয় নিয়ে উদ্বেগ প্রকাশ করে যেগুলি খসরুর নিজের সময়ে বিদ্যমান ছিল না। যেমন ধাঁধাতে বন্দুক এবং হুক্কার কথা আছে যা খসরুর সমসাময়িক নয়।

তার নামভূমিকায় রচিত ২৮৬টি ধাঁধার খোঁজ পাওয়া গেছে। সেই সকল ধাঁধাকে ছয়টি বিভাগে বিভক্ত করা হয়েছে। এই বিভাজন আপাতদৃষ্টিতে ধাঁধার গঠন এবং তার উত্তরের কাঠামোর ভিত্তিতে করা হয়েছে। এই বিখ্যাত ধাঁধাগুলির শৈলী তখনকার দিনের জনসাধারণের মধ্যেও প্রচলিত ছিল। বেশিরভাগ পণ্ডিত বিশ্বাস করেন যে এই রকম ধাঁধা বহুমুখী প্রতিভাধারী কবি আমির খুসরু নিজে রচনা করেছিলেন। এই ধাঁধাগুলির রচনায় বিশেষ শৈলী দেখা যায় যা মাত্রিকা ছন্দ হিসাবে পরিচিত।

উদাহরণ 
এখানে আমির খসরু রচিত একটি বিশেষ ধাঁধার উদাহরণ দেওয়া হয়েছে। ধাঁধার একটি ক্রম জনৈক মহিলার একটি সংলাপ হিসাবে জাহির করা হয়েছে। এর মাধ্যমে কিছু জাগতিক ঘটনা বর্ণনা করা করছে এবং একজন কথোপকথক যিনি কল্পনা করেন যে তিনি শারীরিক সম্পর্ক নিয়ে কথা বলছেন। অতঃপর সেই ব্যাক্তি মহিলাকে জিজ্ঞাসা করছেন 'মেয়ে, কে তোমার সে নাগর?' নিম্নে লিখিত ধাঁধায় তারই বর্ণনা করা হয়েছে-<poem>
সে বছরে একবার আমার শহরে আসে।
সে আমার মুখমণ্ডল চুম্বন ও অমৃতে ভরে
আমার সমস্ত সম্পদ কেবল তারই জন্য ব্যায় করি
মেয়ে, কে তোমার সেই নাগর
না, সে হল আম!

সারারাত সে আমার সাথে থাকে।
কিন্তু ভোরবেলায় আমায় ছেড়ে চলে যায়।
তার যাওয়া আমার হৃদয়কে আহত করে।
মেয়ে, কে তোমার সেই নাগর?'
না সে একটি তেলের বাতি!</poem>

 সংস্করণ ও অনুবাদ 

 আমির খসরু দেহলভী, জওহর-ই-খুসরাভি, সংস্করণ। রশিদ আহমদ সেলিম দ্বারা (আলিগড়: মাজমুয়া-ই-রাসাইল ইনস্টিটিউট প্রেস, ১৯১৭)।
 ব্রজরত্ন দাস, খুসরো কি হিন্দি কবিতা (কাশী, ১৯২২)
 গোপী চাঁদ নারাং, আমির খসরু কা হিন্দবী কালাম (দিল্লি: ফটো অফসেট প্রিন্টার, ১৯৮৭)
 প্রেমের বাজারে: আমীর খসরু-এর নির্বাচিত কবিতা, ট্রান্স। পল ই. লোসেনস্কি এবং সুনীল শর্মা (নয়া দিল্লি: পেঙ্গুইন, ২০১১), পৃ. ১১৪-১৬ (নম্বর ৭৪-৭৮)
 অঙ্কিত চাড্ডা, আমির খসরু: দ্য ম্যান ইন রিডলস'' (গুরগাঁও: পেঙ্গুইন, ২০১৬) (শিশুদের জন্য বিশটি ধাঁধার জনপ্রিয় রূপান্তর)

তথ্যসূত্র 

ভারতীয় রূপকথা
উর্দু ভাষার সাহিত্য
হিন্দি ভাষার সাহিত্য
হিন্দুস্তানি ভাষা
ভারতীয় লোককাহিনি
ভারতীয় সাহিত্য
পিকিং অপেরা

পিকিং অপেরা, বা বেইজিং অপেরা, (, বাংলা উচ্চারণ: জিংচ্যু) হল চৈনিক অপেরার (গীতিনাট্য) সবচেয়ে প্রভাবশালী রূপ, যা সঙ্গীত, গায়কী, মূকাভিনয়, নৃত্য এবং মল্লক্রীড়াকে (ব্যায়ামকৌশল) একত্রিত করে। এটি মধ্য-ছিং রাজবংশের (১৬৪৪−১৯১২) সময় বেইজিংয়ে উদ্ভূত হয়েছিল এবং এটি ১৯তম শতাব্দীর মাঝামাঝি সময়ে সম্পূর্ণরূপে বিকশিত ও স্বীকৃত হয়েছিল। ধরনটি ছিং দরবারে অত্যন্ত জনপ্রিয় ছিল, এবং এটি চীনের অন্যতম সাংস্কৃতিক সম্পদ হিসাবে বিবেচিত হয়েছে। প্রধান মঞ্চাভিনয় দলসমূহ বেইজিং, থিয়েনচিন ও সাংহাই ভিত্তিক।  শিল্পের রূপটি তাইওয়ানেও সংরক্ষিত আছে, যেখানে এটি গুউচ্যু (বাংলা: জাতীয় অপেরা) নামেও পরিচিত। এটি মার্কিন যুক্তরাষ্ট্র ও জাপানের মতো অন্যান্য অঞ্চলেও ছড়িয়ে পড়েছে।

পিকিং অপেরা চার ধরনে প্রধান চরিত্রকে তুলে ধরে, যেগুলি হল শেং (ভদ্রলোক), তান (মহিলা), চিং (রুক্ষ পুরুষ), এবং ছৌ (বিদূষক)। মঞ্চাভিনয় দলে প্রায়শই প্রতিটি বৈচিত্র্যের বেশ কয়েকটি, সেইসঙ্গে অসংখ্য দ্বিতীয় ও তৃতীয় শ্রেণির অভিনেতা থাকে। তাদের বিস্তৃত ও রঙিন পোশাকের সঙ্গে, অভিনেতাগণ পিকিং অপেরার বৈশিষ্ট্যগতভাবে বিক্ষিপ্ত মঞ্চে একমাত্র কেন্দ্রবিন্দু। তারা বক্তৃতা, গান, নৃত্য ও যুদ্ধের দক্ষতা ব্যবহার করে এমন গতিময়তায় (নড়াচড়া) যা বাস্তবের পরিবর্তে প্রতীকী ও ইঙ্গিতপূর্ণ। সর্বোপরি, অভিনয়কারীদের দক্ষতা তাদের গতিময়তার সৌন্দর্য অনুসারে মূল্যায়ন করা হয়। অভিনয়কারীরা বিভিন্ন ধরনের শৈলীগত রীতিনীতিও মেনে চলে, যা দর্শকদের প্রযোজনার পটভূমি অনুধাবন করতে সাহায্য করে। প্রতিটি গতিময়তার মধ্যে অর্থের স্তরগুলি অবশ্যই সংগীতের সঙ্গে সময়মতো প্রকাশ করা উচিত। পিকিং অপেরার সঙ্গীতকে শিফি (西皮) ও রহুয়াং (二黄) শৈলীতে ভাগ করা যায়। সুরের মধ্যে আরিয়া, নির্দ্দিষ্ট-স্বরের সুমিষ্ট গীত ও ঘাতযন্ত্র নমুনাসমূহ অন্তর্ভুক্ত। পিকিং অপেরার নাট্যসম্ভারে ১,৪০০ টিরও বেশি কাজ রয়েছে, যা চৈনিক ইতিহাস, লোককাহিনী ও ক্রমবর্ধমানভাবে সমকালীন জীবন ভিত্তিক।

ঐতিহ্যগত পিকিং অপেরাকে সাংস্কৃতিক বিপ্লব (১৯৬৬−১৯৭৬) সময় "সামন্তবাদী" ও "বুর্জোয়া" হিসাবে নিন্দা করা হয়েছিল এবং উক্ত পর্ব বা সময়কাল শেষ না হওয়া পর্যন্ত বেশিরভাগই বিপ্লবী অপেরাসমূহের সঙ্গে প্রতিস্থাপিত হয়েছিল। সাংস্কৃতিক বিপ্লবের পরে, এই রূপান্তরসমূহ মূলত পূর্বাবস্থায় ফিরিয়ে আনা হয়েছিল। সাম্প্রতিক বছরগুলিতে, পিকিং অপেরা অভিনয়কারীদের গুণমান উন্নত করা, নতুন সাধন উপাদানগুলিকে উপযোগী করা, কাজগুলিকে সংক্ষিপ্তকরণ এবং নতুন ও মূল নাটকসমূহ সম্পাদন করা সহ সংস্কারের চেষ্টা করার মধ্য দিয়ে দর্শক সংখ্যা হ্রাসের প্রতি সাড়া দিয়েছে।

তথ্যসূত্র

উদ্ধৃতি

উৎস  
 জার্নাল নিবন্ধ

 গ্রন্থপঞ্জি

পিকিং অপেরা
অধরা সাংস্কৃতিক ঐতিহ্য
পুরাণ ভগত

পুরাণ ভগত (পরে শ্রী চৌরঙ্গীনাথ হন) পাঞ্জাবি লোককাহিনীর অন্তর্ভুক্ত শিয়ালকোটের একজন পৌরাণিক রাজপুত্র। কাহিনী অনুসারে, তিনি ছিলেন শিয়ালকোটের রাজা সালবানের পুত্র এবং রাজপুত্র রাসালুর বড় ভাই।

পটভূমি 
পুরাণ ভগত রাজা সালবানের প্রথম স্ত্রী রানি ইছিরার গর্ভে জন্মগ্রহণ করেছিলেন। জ্যোতিষীদের পরামর্শে, পুরাণকে তার জীবনের প্রথম ১২ বছরের জন্য রাজার কাছ থেকে দূরে পাঠানো হয়েছিল। সেইকারণে রাজা তার ছেলের মুখ দেখতে পাননি। পুরাণ দূরে থাকাকালীন, রাজা লুনা নামক এক তরুণীকে বিয়ে করেন। এই তরুনী একটি নিম্নবর্ণের পরিবার থেকে এসেছিল। ১২ বছর বিচ্ছিন্ন থাকার পর পুরাণ রাজপ্রাসাদে ফিরে আসেন। সেখানে তার সমবয়সী লুনা পুরাণের প্রতি মোহে আকৃষ্ট হয়। সম্পর্কে পুরাণ ছিলেন লুনার সৎ পুত্র। তাই তিনি তার আগ্রহ অস্বীকার করেছিলেন। এই কারণে বেদনার্ত লুনা অভিযোগ করে যে পুরান তার সম্মান লঙ্ঘন করেছে।

অভিযোগের কারণে পুরাণকে সবার থেকে বিচ্ছিন্ন করে হত্যা করার নির্দেশ দেওয়া হয়। সৈন্যরা তার হাত-পা কেটে তাকে জঙ্গলের একটি কূপে ফেলে দেয়। একদিন গুরু গোরক্ষনাথ তাঁর অনুগামীদের নিয়ে সেই অঞ্চলের নিকট দিয়ে যাচ্ছিলেন। তখন তিনি কূপ থেকে আওয়াজ শুনতে পেলেন। তিনি একটি একটি সুতো এবং কাঁচা মাটির পাত্র ব্যবহার করে কূপের মধ্যে বন্দী পুরাণকে বাইরে নিয়ে আসেন। পরে তাকে গোরক্ষনাথ দত্তক নেন। পরবর্তীকালে পুরাণ নিজেই যোগী হয়ে উঠেছিলেন।

পূজা 
পুরাণ পর্বরতীকালে বাবা সহজ নাথ জি নামেও পরিচিত হন। তিনি ছিলেন জান্দিয়ালদের সর্বোচ্চ প্রধান। জান্দিয়াল একটি বিশেষ হিন্দু বর্ণ । জান্দিয়ালরা বছরে দুবার গুরু পূর্ণিমায় বিশেষ স্থানে একত্রিত হয় এবং পুরাণ ভগতের পূজা করে। বাবা সহজ নাথ জির মূল প্রাচীন মন্দিরটি পাকিস্তানে অবস্থিত। তবে দেশভাগের পরে, জান্দিয়ালরা জম্মুর হীরানগরের কাছে জান্দিতে তার একটি অন্য মন্দির তৈরি করেন। এছাড়াও তালাব টিলোতে (জম্মু) একটি মন্দির, দিনানগরের কাছে আরেকটি মন্দির এবং তারাগড়ে যেখানে শর্মারা খাজুরিয়ার বছরে দুইবার সমবেত হন সেখানেও একটি মন্দির আছে। চতুর্থ মন্দিরটি দোরাংলায় অবস্থিত।

পাকিস্তান থেকে আসা জান্দিয়াল পরিবারগুলি মূল মন্দির থেকে বালি কিনে এনে সেই বালি তারাগড়ে একটি ছোট মন্দির নির্মাণে ব্যবহার করেছিল। গুরু পূর্ণিমাতে সারা ভারত থেকে মানুষ এখানে আসেন দর্শনের জন্য।

তারাগড় মন্দির ছাড়াও, জান্দিয়ালরা ( মহাজন ) আগ্রা, জম্মু এবং উধমপুরে (জম্মু ও কাশ্মীর) মন্দির তৈরি করেছে। উধমপুর শহর দেবিকা নগরী নামেও পরিচিত। মন্দিরটি ফাঙ্গিয়ালের বাইপাস রোডে অবস্থিত। জান্দিয়াল বিরাদারি বছরে দুবার বুদ্ধ পূর্ণিমা এবং কার্তিক পূর্ণিমায় বাবা সহজ নাথ জিকে উপাসনা করে এবং পূজা করে।

জনপ্রিয় সংস্কৃতিতে 

পুরাণ ভগতের কিংবদন্তির উপর বহু ভারতীয় চলচ্চিত্র নির্মিত হয়েছে। এর মধ্যে রয়েছে: পেসি করানি রচিত পুরাণ ভগত (১৯২৮), দেবকী বোসের পুরাণ ভগত (১৯৩৩), চতুর্ভুজ দোষীর ভক্ত পুরাণ (১৯৪৯), ধীরুভাই দেশাইয়ের ভক্ত পুরাণ (১৯৫২)।

শিব কুমার বাটালভির পুরাণ ভগতের কিংবদন্তির উপর ভিত্তি করে একটি মহাকাব্যিক শ্লোক নাটক হল লুনা (১৯৫৬)। এটি এখন আধুনিক পাঞ্জাবি সাহিত্যের একটি অনন্য সংযোজন হিসাবে বিবেচিত।  এটি আধুনিক পাঞ্জাবি কিসসার একটি নতুন ধারাও তৈরি করেছে। যদিও কিংবদন্তীতে লুনাকে খলনায়ক হিসাবে চিত্রিত করা হয়েছে কিন্তু বাটালভি তার অন্তর্বেদনার উপর ভিত্তি করে মহাকাব্য রচনা করেছিলেন, যেই অন্তর্বেদনা তাকে খলনায়িকায় পরিণত করেছিল। বাটালভি ১৯৬৭ সালে লুনার জন্য সাহিত্য আকাদেমি পুরস্কারের সর্বকনিষ্ঠ প্রাপক হয়েছিলেন।

পাঞ্জাবি লেখক পুরান সিং পুরাণ ভগতকে নিয়ে একটি কবিতা লিখেছেন।

আরো দেখুন 

 পুরাণের কূপ
 নাথা

তথ্যসূত্র 

ভারতীয় কিংবদন্তি
ভারতীয় কিংবদন্তি ব্যক্তি
ভারতীয় লোককাহিনি
নাল্ড

নাল্ড একটি অনলাইন ক্র্যাকিং ফোরাম । ২০১৬ সালে নাল্ড একটি ডেটা লঙ্ঘনের লক্ষ্য হিসাবে পরিচিত হয়ে ওঠে যা আইন প্রয়োগকারীকে সম্ভাব্য 'সন্দেহবাদীদের' সম্পর্কে তথ্য পেতে সাহায্য করেছিল, যারা নাল্ডে নিবন্ধিত ছিল।

তথ্য ভঙ্গ 
২০১৬ সালের ১৬ মেতে নাল্ড হ্যাক করা হয়েছিল এবং এর ডেটাবেজ ফাঁস হয়েছিল। ফাঁস হওয়া ডেটাতে ৯.৬৫জিবি ব্যবহারকারীর ব্যক্তিগত তথ্য ছিল। ফাঁসটিতে একটি সম্পূর্ণ মাইসিকুয়েল ডেটাবেহ ফাইল অন্তর্ভুক্ত ছিল যাতে ওয়েবসাইটের সম্পূর্ণ ডেটা ছিল। এই তথ্য লঙ্ঘনের মধ্যে ৪,০৫৩টি ব্যবহারকারীর অ্যাকাউন্ট, তাদের পেপ্যাল ইমেল ঠিকানা, ক্র্যাক করা পাসওয়ার্ড, ৮০০,৫৯৩ ব্যবহারকারীর ব্যক্তিগত বার্তা, ৫,৫৮২টি ক্রয়ের রেকর্ড এবং ১২,৬০০০টি চালান অন্তর্ভুক্ত ছিল। তথ্য লঙ্ঘন সরকারী ডোমেইনে হোস্ট করা ইমেল ঠিকানাগুলিও প্রকাশ করেছে। নাল্ডের ডেটাবেজ নামিয়ে নেওয়া ক্রুদের পরিচয় জানা যায়নি, তবে জল্পনা ছিল যে রাষ্ট্র-স্পন্সর হ্যাকাররা জড়িত ছিল। আরেকটি নিবন্ধ প্রতিবেদন করেছে যে একটি রোমানীয় গ্রুপ ডেটা লঙ্ঘনের জন্য দায় স্বীকার করেছে।

তথ্যসূত্র 

২০১৪-এ প্রতিষ্ঠিত ইন্টারনেট সম্পত্তি
ডানকান ফোর্বস (ভাষাবিদ)

ডানকান ফোর্বস (২৮ এপ্রিল ১৭৯৮ - ১৭ আগস্ট ১৮৬৮) একজন স্কটল্যান্ডীয় ভাষাবিজ্ঞানী ও প্রাচ্যবিদ ছিলেন।

জীবনী 
ফোর্বস পার্থশায়ারের কিন্নায়ার্ডে জন্মগ্রহণ করেন এবং তার পিতামাতা এবং ছোট ভাই মার্কিন যুক্তরাষ্ট্রে চলে যাওয়ার পর তিন বছর বয়সে তার দাদার কাছে লালিত-পালিত হন। ১৩ বছর পর্যন্ত নিরক্ষর, তিনি ভাষাগত দক্ষতার কোন প্রাথমিক লক্ষণ দেখাননি কিন্তু এই দেরীতে শুরু হওয়া সত্ত্বেও, ১৭ বছর বয়সে তিনি স্ট্রলক গ্রামের স্কুলমাস্টার নিযুক্ত হন।

এর অল্প সময়ের মধ্যেই তিনি কার্কমাইকেল স্কুলে যোগ দেন, এরপর পার্থ গ্রামার স্কুল এবং সেন্ট অ্যান্ড্রুজ বিশ্ববিদ্যালয় থেকে স্নাতকোত্তর ডিগ্রি অর্জন করেন।

১৮২৩ সালে তিনি কলকাতা একাডেমিতে একটি পদ গ্রহণ করেন, কিন্তু খারাপ স্বাস্থ্যের কারণে তিনি ১৮২৬ সালে ইউরোপে ফিরে যেতে বাধ্য হন। ১৮৩৭ সালে তিনি লন্ডনের কিংস কলেজে প্রাচ্যের ভাষার অধ্যাপক হন এবং ১৮৬১ সালে অবসর গ্রহণের আগ পর্যন্ত এই পদে ছিলেন। লন্ডনের কিংস কলেজে থাকাকালীন তিনি ব্রিটিশ মিউজিয়ামে ফার্সি পাণ্ডুলিপির সংগ্রহ তালিকাভুক্ত করার কাজ করেছিলেন।

তার জীবদ্দশায় তিনি বেশ কয়েকটি বই লিখেছিলেন এবং এর জন্যই তিনি সবচেয়ে বেশি স্মরণীয়। মীর আম্মানের উর্দু বাগ ও বাহার, বা টেলস অফ দ্য ফোর দরবেশের অনুবাদ সহ উর্দু, ফার্সি এবং আরবীতে বেশ কয়েকটি বই অনুবাদ বা সম্পাদনার ক্ষেত্রে তাঁর হাত ছিল (যা নিজেই আমির খুসরোর ফারসি থেকে একটি অনুবাদ), এবং হাতেম তাইয়ের পারস্য অ্যাডভেঞ্চারস ।

নির্বাচিত কাজ 

 
 
 
 
 
 
 
 Adventures of Hatim Tai (1830 translation)
 The Hindustani Manual (1845)
 Bagh-O-Bahar (The Tale of the Four Dervishes) by Mir Amman (1857 translation)
 A History of Chess (1860)
 The Bengali Reader (1862)
 Arabic Reading Lessons (1864)

আরো দেখুন 

 কক্স-ফোর্বস তত্ত্ব

বহিঃসংযোগ 

 Works by Duncan Forbes at Project Gutenberg
 Works by or about Duncan Forbes at Internet Archive
 Works by Duncan Forbes at LibriVox (public domain audiobooks) 
 Bagh-O-Bahar, or Tales of the Four Darweshes at Columbia.edu – text of 1857 translation by Forbes, and more
 

১৭৯৮-এ জন্ম
১৮৬৮-এ মৃত্যু
আরবিকে অনুবাদক
উর্দুকে অনুবাদক
স্কটিশ অনুবাদক
১৯শ শতাব্দীর ব্রিটিশ অনুবাদক
১৯শ শতাব্দীর ভাষাবিজ্ঞানী
স্কটীয় তত্ত্বাবধায়ক
সেন্ট অ্যান্ড্রুজ বিশ্ববিদ্যালয়ের প্রাক্তন শিক্ষার্থী
১৯শ শতাব্দীর স্কটল্যান্ডীয় ব্যক্তি
স্কটল্যান্ডের ভাষাবিজ্ঞানী
খ্রিস্টান হেবরাবাদী
দাবা ইতিহাসবিদ
স্কটল্যান্ডীয় ভারততত্ত্ববিদ
স্কটল্যান্ডীয় প্রাচ্যবিদ
রঞ্জিত দত্ত

রঞ্জিত দত্ত (জন্ম ২৪ জানুয়ারী ১৯৫৭) আসাম রাজ্যের একজন ভারতীয় রাজনীতিবিদ। তিনি বর্তমানে বেহালি আসনের জন্য ২০১৬ সাল থেকে আসাম বিধানসভার সদস্য। তিনি ২০০১ থেকে ২০১১ সাল পর্যন্ত বেহালির বিধায়ক হিসেবে দায়িত্ব পালন করেছেন। তিনি ২০১৬ থেকে ২০২১ সাল পর্যন্ত সর্বানন্দ সোনোয়ালের নেতৃত্বাধীন সরকারের মন্ত্রী ছিলেন।

প্রাথমিক জীবন এবং শিক্ষা 
দত্ত ১৯৫৭ সালের ২৪ জানুয়ারি বিশ্বনাথের হাতীবন্ধায় জন্মগ্রহণ করেন। তাঁর পিতা ছিলেন প্রয়াত কুলধর দত্ত এবং মাতা ছিলেন প্রয়াত লাবণ্য দত্ত। তিনি ১৯৭৪ সালে তেজপুরের দারাং কলেজ থেকে উচ্চ মাধ্যমিক সম্পন্ন করেন।

রাজনৈতিক পেশা 
দত্ত ২০০১ সালের আসাম বিধানসভা নির্বাচনে বেহালি আসনের বিজেপি প্রার্থী ছিলেন। তিনি ৩৩,৩৪৮ ভোট পেয়েছেন, নির্বাচনে মোট ভোটের ৫০.৬৫%। তিনি বর্তমান কংগ্রেস বিধায়ক বার্ণবাশ তাঁতিকে পরাজিত করেছেন, যিনি গত ১০ বছর ধরে দায়িত্ব পালন করছেন, ১৩,৫২৯ ভোটে।

২০০৬ আসাম বিধানসভা নির্বাচনে, দত্ত বেহালিতে পুনরায় নির্বাচন চেয়েছিলেন। নির্বাচনে তিনি ২৮৬৩৩ ভোট পেয়েছিলেন। তিনি তার নিকটতম প্রতিদ্বন্দ্বী, একজন কংগ্রেস প্রার্থীকে ৮,৯৭৯ ভোটে পরাজিত করেন।

২০১১ সালের আসাম বিধানসভা নির্বাচনে, দত্ত বেহালিতে পুনরায় নির্বাচন চেয়েছিলেন। তিনি ২২,৬৬২ ভোট পেয়েছেন, মোট ভোটের ২৮.০২%। তিনি কংগ্রেস প্রার্থী এবং ভবিষ্যত লোকসভা সাংসদ পল্লব লোচন দাসের কাছে ১৮,১৩৬ ভোটে পরাজিত হন।

২০১৬ সালের আসাম বিধানসভা নির্বাচনে, দত্ত আবার বেহালি আসন চাওয়ার চেষ্টা করেছিলেন। তিনি আবারও নির্বাচনে বিজেপির প্রার্থী হয়েছেন। তিনি পেয়েছেন ৫১,১৫২ ভোট, মোট ভোটের ৫৬.২%। তিনি তার নিকটতম প্রতিদ্বন্দ্বী, একজন কংগ্রেস প্রার্থীকে ২৩,৬০১ ভোটে পরাজিত করেন।

দত্তকে তাঁত, সংখ্যালঘুদের কল্যাণ, বস্ত্র ও রেশম চাষের মন্ত্রী হিসাবে সোনোয়াল মন্ত্রিসভায় অন্তর্ভুক্ত করা হয়েছিল। তিনি ২৪ মে ২০১৬-এ গুয়াহাটিতে ক্যাবিনেট মন্ত্রী হিসাবে শপথ নেন।

২০২১ আসাম বিধানসভা নির্বাচনে, তিনি পুনরায় নির্বাচন চেয়েছিলেন। তিনি পেয়েছেন ৫৩,৫৮৩ ভোট, মোট ভোটের ৫০.৯৩%। তিনি তার নিকটতম প্রতিপক্ষকে ২৯,৮৩৯ ভোটে পরাজিত করেন। তাকে সরমা মন্ত্রিসভায় অন্তর্ভুক্ত করা হয়নি।

ব্যক্তিগত জীবন 
১৯৯১ সালের ১ মে গীতা দত্তকে বিয়ে করেন দত্ত। তাদের এক ছেলে ও এক মেয়ে রয়েছে। সমাজসেবায় দত্তের বিশেষ আগ্রহ রয়েছে।

তথ্যসূত্র 

আসাম বিধানসভার সদস্য ২০০৬-২০১১
আসাম বিধানসভার সদস্য ২০০১-২০০৬
১৯৫৭-এ জন্ম
আসাম বিধানসভার সদস্য ২০২১-২০২৬
শোণিতপুর জেলার ব্যক্তি
আসাম বিধানসভার সদস্য ২০১৬-২০২১
আসামের রাজ্য মন্ত্রিপরিষদের মন্ত্রী
আসামের ভারতীয় জনতা পার্টির রাজনীতিবিদ
জীবিত ব্যক্তি
অপর্যালোচিত অনুবাদসহ পাতা
অষ্টাদশ লোকসভার সদস্য
দ্রাবিড়বিদ্যা

দ্রাবিড়বিদ্যা () হলো দ্রাবিড় ভাষা, সাহিত্য ও সংস্কৃতির জন্য নিবেদিত কেতাবি ক্ষেত্র। এটি তামিলবিদ্যার সুপারসেট এবং ভারতবিদ্যার উপসেট।

প্রাথমিক ধর্মপ্রচারক 
ষোড়শ থেকে অষ্টাদশ শতাব্দীর ধর্মপ্রচারক যারা তামিল ব্যাকরণ বা লেকসিকা লিখেছেন তাদের মধ্যে রয়েছে হেনরিক হেনরিকস, বার্থোলোমাস জিগেনবালগ এবং কনস্ট্যান্টাইনে জিউসেপ বেসচি।

দ্রাবিড় ভাষার প্রকল্প 
দ্রাবিড় ভাষাগুলি ১৮১৬ সালের ইন্দো-ইউরোপীয় সময়কাল থেকে পৃথক জাতিগত মাত্রা ছিলো বলে স্বীকৃতি এবং ফোর্ট সেন্ট জর্জ কলেজে মাদ্রাজের সমাহর্তা ফ্রান্সিস হোয়াইতে এলিস উপস্থাপন করেন।

ঊনবিংশ শতাব্দীর বিশেষজ্ঞগণ 
ঊনবিংশ শতাব্দীর দ্রাবিড়বিদ্যায় অবদানকারীরা হলেন:

বিংশ শতাব্দীর বিশেষজ্ঞগণ 
বিংশ শতাব্দীর দ্রাবিড়বিদ্যায় অবদানকারীরা হলেন:

সমসাময়িক কার্যক্রম 
অন্ধ্রপ্রদেশের কুপ্পম-এ দ্রাবিড় বিশ্ববিদ্যালয় পশ্চিমা এবং দ্রাবিড় পণ্ডিতদের নামে চেয়ার তৈরি করেছে যাতে পৃথক দ্রাবিড় ভাষায় গবেষণার পাশাপাশি তুলনামূলক দ্রাবিড় অধ্যয়নকে উৎসাহিত করা যায়:

 দ্রাবিড়বিদ্যার জন্য বিশপ ক্যাল্ডওয়েলের সভাপতির পদ
 তেলুগুবিদ্যার জন্য চার্লস ফিলিপ ব্রাউনের সভাপতির পদ
 কন্নড়বিদ্যার জন্য ফার্দিনান্দ কিটেলের সভাপতির পদ
 তামিলবিদ্যার জন্য কনস্টানটাইনে বেসচির সভাপতির পদ
 মালয়ালমবিদ্যার জন্য হারম্যান গুন্ডার্টের সভাপতির পদ

সাহিত্য 
রবার্ট ক্যাল্ডওয়েল, Comparative Grammar of Dravidian Languages (১৮৫৬; সংশোধিত সংস্করণ ১৮৭৫)।

টমাস আর. ট্রটম্যান, Languages and nations: the Dravidian proof in colonial Madras, ক্যালিফোর্নিয়া ইউনিভার্সিটি প্রেস, ২০০৬।

চলচ্চিত্র 
২০২১ সালের ভারতীয় তথ্যমূলক চলচ্চিত্র ড্রিমিং অফ ওয়ার্ডস নজাট্টেলা শ্রীধরনের জীবন ও কর্মকে চিহ্নিত করে, যিনি চারটি প্রধান দ্রাবিড় মালায়ালাম,  কন্নড়, তেলুগু এবং তামিল ভাষাকে সংযুক্ত করে বহুভাষিক অভিধান সংকলন করেছিলেন। চারটি রাজ্য জুড়ে ভ্রমণ এবং ব্যাপক গবেষণা করে, তিনি এই বহুভাষিক অভিধান তৈরি করতে পঁচিশ বছর কাটিয়েছেন।

তথ্যসূত্র

বহিঃসংযোগ
Dravidian studies in the Netherlands, IIAS newsletter  (2005) 
Extracts from T.R.Sesha Iyengar's "Dravidian India" by Dr. Samar Abbas, Bhubaneshwar, 4/8/2003
Literary Contributions of select list of Tamil Scholars from Overseas
 Roja Muthiah Research Library

দ্রাবিড় অধ্যয়ন
ভারতবিদ্যা
পল্লব লোচন দাস

পল্লব লোচন দাস (জন্ম ৩১ ডিসেম্বর, ১৯৭৮, বিশ্বনাথ চারিয়ালী, আসামে ) আসামের একজন ভারতীয় জনতা পার্টির রাজনীতিবিদ। তিনি ২০১১ সালে আসাম বিধানসভা নির্বাচনে (বেহালি বিধানসভা কেন্দ্র থেকে) এবং ২০১৬ রাঙ্গাপাড়া কেন্দ্র থেকে নির্বাচিত হন। তিনি তেজপুর (লোকসভা কেন্দ্র) থেকে বর্তমান সংসদ সদস্য। তিনি ২০১৬ সালে সর্বানন্দ সোনোয়ালের নেতৃত্বাধীন সরকারে মন্ত্রী হন।

তথ্যসূত্র 

১৯৭৮-এ জন্ম
আসাম বিধানসভার সদস্য ২০১৬-২০২১
আসাম বিধানসভার সদস্য ২০১১-২০১৬
আসামের রাজ্য মন্ত্রিপরিষদের মন্ত্রী
লখিমপুর জেলার ব্যক্তি
সপ্তদশ লোকসভার সদস্য
আসামের ভারতীয় জনতা পার্টির রাজনীতিবিদ
আসামের লোকসভা সদস্য
আসামের ভারতীয় জাতীয় কংগ্রেসের রাজনীতিবিদ
জীবিত ব্যক্তি
নবযুগ কলেজ

নবযুগ কলেজ বাংলাদেশের ঢাকা জেলার ধামরাই উপজেলার একটি বেসরকারি মহাবিদ্যালয়।

ইতিহাস 
১৯৭২ সালে নবযুগ কলেজ এলাকার মুক্তিযোদ্ধাদের দ্বারা প্রতিষ্ঠিত হয়। এটি নবযুগ বিশ্ববিদ্যালয় কলেজ ও নবযুগ ডিগ্রি কলেজ নামেও পরিচিত।  ঢাকা জেলার ধামরাই উপজেলার কুশুরা এলাকায় অবস্থিত। কলেজটির শিক্ষা প্রতিষ্ঠান সনাক্তকরণ নম্বর ১০৭৯৫৪। এখানে ১৯৭২ সালে উচ্চমাধ্যমিক (এইচএসসি) এবং ১৯৮২ সালে ডিগ্রি (পাস) কোর্স চালু হয়। পরবর্তীতে, ০১ আগস্ট ১৯৮৬ সালে এইচএসসি স্তরে এবং ০১ আগস্ট ১৯৮৯ সালে ডিগ্রি (পাস ) স্তরে কলেজটি এমপিওভুক্ত হয়। ২০০৪-০৫ শিক্ষাবর্ষ থেকে বাংলাদেশ কারিগরি শিক্ষা বোর্ডের অধীনে এইচএসসি-বিএম শাখার কোর্স চালু করা হয়। এরপর, ২০১০-১১ শিক্ষাবর্ষ থেকে আনুষ্ঠানিকভাবে তিনটি বিষয়ে অনার্স কোর্স চালু করা হয়।

এছাড়া, কলেজে ১৯৯৬ এবং ২০১৯ সালে যথাক্রমে সপ্তম ও ১৬তম ঢাকা জেলা রোভার মুট অনুষ্ঠিত হয়েছিল, যা শিক্ষার্থীদের সহশিক্ষা কার্যক্রমে অংশগ্রহণের সুযোগ করে দেয়।

ক্যাম্পাস 
প্রতিষ্ঠানটির অবকাঠামোগত সুবিধার মধ্যে রয়েছে দুটি দ্বিতল একাডেমিক ভবন, একটি চতুর্থ তলা বিশিষ্ট আইসিটি ভবন, একটি সমৃদ্ধ লাইব্রেরি, আধুনিক যন্ত্রপাতিসম্পন্ন বিজ্ঞান গবেষণাগার, শেখ রাসেল ডিজিটাল কম্পিউটার ল্যাব, মাল্টিমিডিয়া ক্লাসরুম, বিভিন্ন ফুল ও ফলের বাগান এবং একটি বৃহৎ খেলার মাঠ। কলেজটির মোট জমির পরিমাণ প্রায় ৮.২০ একর।

উপলব্ধ কোর্স 
নবযুগ কলেজ ঢাকা শিক্ষা বোর্ডের অধীনে উচ্চ মাধ্যমিক, বাংলাদেশ কারিগরি শিক্ষা বোর্ডের অধীনে এবং জাতীয় বিশ্ববিদ্যালয়ের অধীনে নিম্নলিখিত সম্মান এবং পাস কোর্সগুলি প্রদান করে:
 উচ্চ মাধ্যমিক
 বিজ্ঞান (আসন ৫০)
 মানবিক (আসন ২৫০)
 ব্যবসায় শিক্ষা (আসন ৬০)
 এইচএসসি বিএমটি
 স্নাতক ডিগ্রি (পাস)
 বিএ (পাস)
 বিএসএস (পাস)
 বিবিএস (পাস)
 স্নাতক ডিগ্রি সম্মান
 ইসলামিক ইতিহাস ও সংস্কৃতি
 রাষ্ট্রবিজ্ঞান
 সামাজকর্ম

শিক্ষার্থী
২০২৫ সালের তথ্যানুসারে কলেজে মোট শিক্ষার্থীর সংখ্যা ৭৮৯ জন। তার মধ্যে,
 উচ্চ মাধ্যমিক ২৩৫ জন
 ডিগ্রী (পাস) ২০৮ জন
 স্নাতক (সম্মান) ১৫১ জন
 এইচএসসি বিএমটি ১৯৫ জন

তথ্যসূত্র

বহিঃসংযোগ

ঢাকা জেলার মহাবিদ্যালয়
১৯৭২-এ প্রতিষ্ঠিত শিক্ষাপ্রতিষ্ঠান
কাগজের বউ

কাগজের বউ ২০১১ সালের বাপ্পাদিত্য বন্দ্যোপাধ্যায় পরিচালিত একটি বাংলা সামাজিক নাট্য চলচ্চিত্র। এটি শীর্ষেন্দু মুখোপাধ্যায়ের একই নামের উপন্যাস অবলম্বনে নির্মিত। প্রধান চরিত্রে অভিনয় করেন রাহুল ব্যানার্জী ও পাওলি দাম। এই চলচ্চিত্রটি ২০১১ সালের ৪ ফেব্রুয়ারি ভারতের প্রেক্ষাগৃহে মুক্তি পায়।

পটভূমি 
এটি প্রেম, লালসা, সম্পর্কের মধ্যে বিশ্বাসঘাতকতার গল্প এবং আধুনিক সমাজের চরিত্রগুলিকে বিশ্লেষণ করে। উচ্চাকাঙ্ক্ষী উপল সুবিমল নামে একজন ধনী ব্যবসায়ীর সাথে দেখা করে। উপল একজন যুবতী মহিলাকে, প্রীতিকে সুবিমলের কাছে পেতে পরিচালনা করে। প্রীতি সুবিমলের সাথে মন্দারমনির একটি রিসর্টে যায় এবং সেখানে উপলকে খুঁজে পায়।

অভিনয়শিল্পী 

 উপল চরিত্রে রাহুল ব্যানার্জী
 প্রীতির চরিত্রে পাওলি দাম
 মানিক সাহার চরিত্রে ব্রাত্য বসু
 শ্রেয়ার চরিত্রে রিমঝিম গুপ্ত
 কেতকী চরিত্রে প্রিয়াঙ্কা সরকার
 সুবিমলের চরিত্রে জয় সেনগুপ্ত
 দীপক মন্ডল
 নন্দিনী ঘোষাল
 অনিন্দ ব্যানার্জী
 নিমাই ঘোষ

তথ্যসূত্র

বহিঃসংযোগ 

 

২০১১-এর চলচ্চিত্র
২০১০-এর দশকের বাংলা ভাষার চলচ্চিত্র
বাংলা ভাষার ভারতীয় চলচ্চিত্র
ভারতীয় নাট্য চলচ্চিত্র
ভারতীয় উপন্যাস অবলম্বনে চলচ্চিত্র
শীর্ষেন্দু মুখোপাধ্যায়ের সৃষ্টিকর্ম অবলম্বনে চলচ্চিত্র
বাপ্পাদিত্য বন্দ্যোপাধ্যায় পরিচালিত চলচ্চিত্র
মোহাম্মদ নাসিম ফারুকী

মোহাম্মদ নাসিম ফারুকী ১৯৯০-১৯৯৪ সাল পর্যন্ত আলীগড় মুসলিম বিশ্ববিদ্যালয়ের উপাচার্য ছিলেন। তিনি ১৯৬৫ সালে আইআইটি খড়গপুর থেকে পিএইচডি ডিগ্রি অর্জন করেন এবং আইআইটির ডেপুটি ডিরেক্টর হিসেবে দায়িত্ব পালন করেন।

তথ্যসূত্র 

আলিগড় মুসলিম বিশ্ববিদ্যালয়ের উপাচার্য
২০১২-এ মৃত্যু
ভারতীয় শিক্ষায়তনিক জীবনীবিষয়ক অসম্পূর্ণ নিবন্ধ
ভারতীয় মুসলিম